Source: http://spojenabj.sk/vychovne-poradenstvo/prevencia-sikany
Timestamp: 2017-09-25 16:57:48+00:00
Document Index: 8771479

Matched Legal Cases: ['§ 14', '§ 49', 'čl. 3', 'čl. 16', 'čl. 19', 'čl. 29', '§ 422']

ÚVOD Výchovné poradenstvo Prevencia šikany
Postupy pri prevencii a riešení šikanovania, agresie.
Informovať o možnosti nahlásiť podozrenie alebo prejav šikanovania prostredníctvom výchovného poradcu, prípadne triednemu učiteľovi, prípadne učiteľovi, ktorému dôverujú.
Na prejavy pekných vzťahov a pomoci, ako aj na prejavy neznášanlivosti upozorňovať v školskom časopise.
Eliminovať konflikty – všímať si už náznaky šikanovania: posmešné poznámky na adresu spolužiaka, posmievanie sa za dobrú alebo zlú známku, vysmievanie sa z neúspechov druhých, z oblečenia, vzhľadu, okuliarov, strojčeka, rečových vád a pod..
O riešení každého závažného priestupku je každý vyučujúci povinný informovať okamžite vedenie školy.
Žiakov, ktorých správanie sa nezlepší, vylúčiť zo školských aktivít ( výlety, spoločenské podujatia a pod.).
O problémoch informovať rodičov na rodičovskom združení – nabádať rodičov, aby problémy svojich detí riešili v spolupráci so školou, dbať na vzájomnú informovanosť a dôveru).
Vyhlásiť týždeň boja proti šikanovaniu /súťaž o najlepší plagát, nápis na tričká pri kampani proti šikanovaniu/.
Oboznámiť žiakov s Trestným zákonom a základnými informáciami o šikanovaní/ tried. hodiny, občianska výchova, etická výchova/.
Využívať hry a cvičenia, skupinové práce, diskutovať, učiť nenásilne riešiť konflikty a podobne.
Zvyšovať sebavedomie detí /pochvaly, ocenenia za školskú a mimoškolskú prácu/.
Dôsledne dodržiavať dozor v priestoroch školy pred vyučovaním, cez prestávky, po vyučovaní i v čase mimo vyučovania v priestoroch, kde by k šikanovaniu mohlo dochádzať, a v školskej jedálni.
Viesť žiakov k zdravému spôsobu života, rozvíjať záujmy žiakov.
7. Viesť o šikanovaní záznam s popisom mien, prostredia, času, spôsob, častosť, príčina, závery,postihy. Neuznávať falošné výhovorky o nehode, zo srandy, bola to iba hra a pod.
9. Kontaktovať CPPP, príp. políciu.
a) možno odporučiť rodičom obetí spoluprácu s CPPP, vyhľadať odbornú pomoc;
b) zorganizovať skupinový program riaditeľom školy v spolupráci s CPPP;
d) odporučenie rodičom na dobrovoľný diagnostický pobyt v diagnostickom centre , oznámenie na úrad práce oznámenie polícii, ak je podozrenie zo spáchania priestupku alebo trestného činu.
Mgr. Mária Tarcalová RNDr. Eva Kurnátová
výchovný poradca riaditeľka školy
Metodické usmernenie č. 7/2006-R z 28. marca 2006
Gestorský útvar: Sekcia regionálneho školstva tel.: 02/59374241
Ministerstvo školstva Slovenskej republiky podľa § 14 ods.1 zákona č.596/2003 Z. z. o štátnej
neskorších predpisov vydáva toto metodické usmernenie:
(1) Šikanovanie sa v súčasnom období stáva vážnym problémom, ktorý sa prejavuje
v školách a školských zariadeniach a ktorému je potrebné venovať neustálu pozornosť, a to
z hľadiska preventívneho ako aj sankčného pôsobenia.
(2) Cieľom tohto metodického usmernenia je vzhľadom na závažnosť šikanovania
poskytnúť základné informácie zamestnancom, ktorí sa podieľajú na výchovno-vzdelávacom
procese o formách jeho prejavov, návrhoch na riešenie, spôsoboch ich preventívneho
pôsobenia a o potrebe spolupráce s rodičmi žiakov a príslušnými inštitúciami.
(1) Šikanovaním rozumieme akékoľvek správanie žiaka alebo žiakov, ktorých zámerom je
ublíženie inému žiakovi alebo žiakom, prípadne ich ohrozenie alebo zastrašovanie. Ide
o cielené a opakované použitie násilia voči takému žiakovi alebo skupine žiakov, ktorí sa
z najrôznejších dôvodov nevedia alebo nemôžu brániť. Šikanovanie sa prejavuje v rôznych
podobách, ktoré môžu mať následky na psychickom a fyzickom zdraví.
(3) Šikanovanie sa prejavuje v priamej podobe: fyzickými útokmi, urážlivými prezývkami,
nadávkami, posmechom, tvrdými príkazmi agresora vykonať určitú vec proti vôli obete,
odcudzením veci a pod.
(4) Šikanovanie sa môže prejavovať i v nepriamej podobe, napr. prehliadaním
a ignorovaním obete.
č. CD 2005-7359/11716-1:094
Metodické usmernenie č. 7/2006-R2
(5) Šikanovanie sa môže uskutočňovať aj medzi žiakmi v triede či výchovnej skupine
a odohráva sa najmä v čase prestávok, cestou do školy a zo školy alebo v čase mimo
(6) Škola alebo školské zariadenie (ďalej len „škola“) zodpovedá za deti a žiakov v čase
vyučovania a školských akcií (§ 49 zákona č. 29/1984 Zb. o sústave základných a stredných
škôl (školský zákon) v znení neskorších prepisov, najmä čl. 3, čl. 16, čl. 19 a čl. 29 Dohovoru
o právach dieťaťa a podľa pracovného poriadku školy).
(7) Škola zodpovedá aj za škodu, ktorú v čase vyučovania, resp. v dobe vykonávania tzv.
prechodného dohľadu spôsobí žiak, pokiaľ ten, kto je povinný vykonávať dohľad nepreukáže,
že náležitý dohľad nezanedbal (§ 422 Občianskeho zákonníka). Šikanovanie nesmie byť
zamestnancami školy v žiadnej miere akceptované a pedagóg musí šikanovanie medzi žiakmi
bez meškania riešiť a každej jeho obeti poskytnúť okamžitú pomoc.
(8) Z hľadiska priestupkového zákona1) môže šikanovanie žiakov napĺňať skutkovú podstatu
priestupkov. Môže ísť predovšetkým o priestupky proti občianskemu spolunažívaniu a
priestupky proti majetku.
(9) Zodpovedným za priestupky je ten, kto v čase jeho spáchania dovŕšil pätnásty rok svojho
veku. Ak spácha priestupok osoba, ktorá v čase jeho spáchania dovŕšila pätnásty rok a
neprekročila osemnásty rok svojho veku, zaraďuje sa do kategórie „mladistvých“.
(10) Z hľadiska trestného zákona2) môže šikanovanie žiakov napĺňať i skutkovú podstatu
trestných činov. Trestný zákon definuje trestný čin ako prečin a zločin. Môže ísť najmä
o trestný čin ohovárania, nebezpečného vyhrážania, ublíženia na zdraví, obmedzovania
osobnej slobody, nátlaku, vydierania, lúpeže, hrubého nátlaku, krádeže alebo poškodzovania
cudzej veci, neoprávneného užívania cudzej veci.
(11) Páchateľom trestného činu je ten, kto trestný čin spáchal sám. Za spolupáchateľstvo
trestného činu sa považuje, ak bol trestný čin spáchaný spoločným konaním dvoch alebo
viacerých osôb.
(12) Trestne zodpovedný je ten, kto v čase spáchania činu dovŕšil štrnásty rok svojho veku.
Osoby, ktoré v čase spáchania trestného činu dovŕšili štrnásty rok a neprekročili osemnásty
rok svojho veku sa podľa trestného zákona zaraďujú do kategórie „mladistvých“.
(13) Učiteľ alebo vychovávateľ, ktorému bude známy prípad šikanovania a neprijme v tomto
smere žiadne opatrenie, sa vystavuje riziku trestného postihu. Takýmto konaním môže
pedagogický zamestnanec napĺňať i skutkovú podstatu trestného činu neprekazenia trestného
činu, neoznámenia trestného činu alebo ublíženia na zdraví a to tak, že inému z nedbanlivosti
ublíži na zdraví tým, že poruší dôležitú povinnosť vyplývajúcu z jeho zamestnania, povolania,
postavenia alebo funkcie, alebo uloženú mu podľa zákona.
(1) Základným preventívnym opatrením školy je osvojiť si základný princíp „Sme škola, kde
sa šikanovanie netoleruje v žiadnych podobách !“
(2) Je dôležité, aby sa s podstatou, formami a nebezpečnými dôsledkami šikanovania ako
antisociálneho správania jednotlivcov i skupín oboznámili všetci žiaci, zamestnanci škôl
a školských zariadení, školskí inšpektori a rodičovská verejnosť. Pre žiakov, pedagogických
Metodické usmernenie č. 7/2006-R 3
zamestnancov i rodičov je potrebné vedieť, že tieto formy správania nie sú neškodným
humorom a zábavou, mali by sa oboznámiť predovšetkým s negatívnymi dôsledkami
šikanovania, a to tak pre jeho obete, ako i pre agresorov. Za zvlášť nebezpečné je potrebné
považovať tendenciu podceňovať počiatočné prejavy šikanovania.
(3) Dôležité aktivity školy sa nedajú spájať len s vyučovacími predmetmi, ale sa týkajú
všetkých činností a situácií v škole, v ktorých sa žiak učí prijímať všeobecné hodnoty
spoločnosti, identifikovať sa s nimi a konať v ich duchu v každodennom živote.
(4) Štátny pedagogický ústav, metodicko-pedagogické centrá a ďalšie subjekty poskytujúce
ďalšie vzdelávanie pedagogickým zamestnancom zaistia v tomto smere podľa úrovne a typu
škôl a podľa akreditovaných programov vzdelávanie výchovných poradcov, koordinátorov
prevencie, riaditeľov škôl a školských zariadení a ďalších pedagogických zamestnancov.
(5) Riaditelia škôl zodpovedajú za systémové aktivity školy v oblasti prevencie šikanovania
a agresivity. V rámci účinnej prevencie šikanovania je pri príprave a realizácii celoškolskej
stratégie dôležité najmä
a) vytvoriť pozitívnu klímu v škole,
b) navodiť úzku spoluprácu medzi žiakmi, zamestnancami školy, rodičmi a jasne
vymedziť možnosti oznamovať aj zárodky šikanovania (pri zachovaní dôvernosti
takýchto oznámení),
c) vo vnútornom poriadku školy jasne stanoviť pravidlá správania vrátane sankcií za ich
porušenie, viesť písomné záznamy o riešení konkrétnych prípadov šikanovania,
d) zaistiť v súlade s pracovným poriadkom zvýšený dozor pedagogických zamestnancov
cez prestávky, pred začiatkom vyučovania, po jeho skončení i v čase mimo
vyučovania žiakov a chovancov, a to najmä v priestoroch, kde k šikanovaniu už došlo
alebo by k nemu mohlo dochádzať,
e) oboznámiť pedagogických zamestnancov so systémom školy pre oznamovanie
a vyšetrovanie šikanovania, zvyšovať informovanosť pedagogických zamestnancov,
organizovať semináre s odborníkmi zaoberajúcimi sa danou problematikou,
f) informovať pedagogických zamestnancov, žiakov, aj rodičov o tom, čo robiť
v prípade, keď sa dozvedia o šikanovaní (napr. umiestniť na prístupné miesto kontakty
a telefónne číslo na inštitúcie, ktoré sa problematikou šikanovania zaoberajú),
g) zabezpečiť vzdelávanie v oblasti prevencie šikanovania najmä triednych učiteľov,
koordinátorov prevencie a výchovných poradcov,
h) spolupracovať s odborníkmi z príslušného centra výchovnej a psychologickej
prevencie, prípadne pedagogicko-psychologickej poradne (ďalej len „CVPP“
a „PPP“), resp. ďalšími odbornými pracoviskami poradenských a preventívnych
služieb v regióne,
i) v pracovnom poriadku školy vymedziť oznamovaciu povinnosť pre pedagogických aj
nepedagogických zamestnancov,
j) zaangažovať do riešenia a do prevencie šikanovania aj žiacke školské rady.
Metodické usmernenie č. 7/2006-R 4
(1) Odhalenie šikanovania býva niekedy veľmi ťažké i pre skúseného pedagóga.
Najzávažnejšiu negatívnu úlohu pri jeho zisťovaní hrá strach (alebo snaha o utajenie) u obetí,
ale aj agresorov a ďalších možných účastníkov.
(2) Pre vyšetrovanie šikanovania sa odporúča nasledovná stratégia
svedkami (nikdy nekonfrontovať obete a agresorov),
(3) Pri výskyte skupinového násilia voči obeti sa odporúča nasledovný postup
d) zabránenie možnej krivej výpovede agresorov, ich izolácia bez možnosti dohodnúť sa
na spoločnej výpovedi,
(1) Z opatrení pre obete možno použiť
a) odporúčanie rodičom obetí vyhľadať individuálnu odbornú starostlivosť CVPP, PPP,
b) zorganizovanie skupinového intervenčného programu riaditeľom školy v spolupráci
s CVPP, PPP,
(2) Z bežných opatrení pre agresorov možno použiť
a) odporučenie rodičom agresorov vyhľadať odbornú starostlivosť CVPP, PPP,
d) výchovné opatrenia – napomenutie a pokarhanie triednym učiteľom, pokarhanie
riaditeľom školy; podmienečné vylúčenie a v najzávažnejších prípadoch až vylúčenie
zo štúdia na strednej škole.
Metodické usmernenie č. 7/2006-R 5
(3) V mimoriadnych prípadoch sa môžu použiť ďalšie opatrenia
a) odporúčanie rodičom umiestniť žiaka na dobrovoľný diagnostický pobyt do miestne
príslušného DC, prípadne do liečebno-výchovného sanatória,
b) oznámenie príslušnému Úradu práce, sociálnych vecí a rodiny – sociálno-právna
ochrana detí za účelom využitia nutných výchovných opatrení v prospech maloletého
v zmysle zákona č. 195/1998 Z. z. o sociálnej pomoci, v znení neskorších predpisov
prípadu šikanovania, pri ktorom je podozrenie, že bol spáchaný trestný čin alebo čin
inak trestný (u maloletých).
Pri podozrení na šikanovanie žiaka je potrebná spolupráca vedenia školy, koordinátora
prevencie, prípadne výchovného poradcu a ďalších pedagogických zamestnancov tak
s rodinou obete, ako aj s rodinou agresora. Nedá sa však predpokladať, že rodičia budú vždy
hodnotiť situáciu objektívne, preto sa odporúča upozorniť ich na to, aby si všímali možné
príznaky šikanovania a ponúknuť im pomoc. Pri pohovore s rodičmi majú dbať pedagogickí
zamestnanci na taktný prístup a najmä na zachovanie dôvernosti informácií.
(1) V rámci prevencie šikanovania a pri jeho riešení je dôležitá spolupráca s CVPP, PPP, ako
aj s ďalšími inštitúciami a orgánmi.
(2) Je dôležité riadiť sa opatreniami a odporúčaniami Štátnej školskej inšpekcie a CVPP,
(3) Pri podozrení, že šikanovanie naplnilo skutkovú podstatu priestupku alebo trestného
činu, je riaditeľ školy povinný oznámiť túto skutočnosť príslušnému útvaru Policajného zboru
(4) Školy sú povinné bez zbytočného odkladu oznámiť orgánu sociálno-právnej ochrany
skutočnosti, ktoré ohrozujú žiaka, alebo že žiak spáchal trestný čin, prípadne opakovane
páchal priestupky.
Účinnosť Toto metodické usmernenie nadobúda účinnosť 1. apríla 2006.